Den Vest-Sjællandske Avis, 1823-07-22
. Det svære Artillerie er endnu ikke ankommen for at beskyde Fæstningerne St. Sebastian og Pampelona. Hr. v. la Rochefoucault er bleven sendt indi Pampelona for at opfordre den; men man har blot svaret ham med at synge Tragala og Marseiller Hymmen. De Franske officielle Blade, som tie aldeles om hvad der foregaaer med General Bourke, levere derimod officielle Rapporter fra General Huder, som er trængt ind i Asturien, og som tilligemed Roialisteneralen Longa har besat Gjøn, Oviedo og Aviles og derved drevet den Constitutionelle General Campillo foran sig, med hvilken de have havt endeel Smaaefægtninger som fortælles meget omstændeligt. J den sidste Fægtning ved Aviles giorde de 70 Mand til Fange og og bemægtigede sig 4 Kanoner og Bagage. Gen. Campillo skal kun have 200 Mand tilbage; den 27 Juni var General Huber rykket ind i Oviedo. . Marskal Laurision er den 7de Julii ankommen til Bayonne. - Fra Catalonien har man ikke heller faaet nye officielle Efterretninger. De sidste Rapporter, som man har fra Marskal Moncey naae til den 4de Juli og berette de Fægtninger, som ere forefaldne med Garnisonen i Figueras ved dens sidste Udfald og Minas Marsch fra FortetUrgel til Tarragona, hvor denne General skal være bleven syg ved sin Ankomst; dog er han marscheret derfra til Barcellona. Marskal Moncey bereder sig nu til at beleire denne Stad og forlægger den 4de Juli sit Hovedqvarteer fra Girona til Mataro. - Den Spanske General Llobera har frataget de Franske en meget betydelig Transport af Levnetsmidler. Man vil vide i London, at Mina har paa sin Marsch fra Urgel til Tarragona slaget General Donadien ved Manresa. Man har ogsaa maattet sende denne General Forstærkninger fra Girone. Det Udfald, som Garnisonen i Urgel foretog sig den 28de havde Begyndelsen et uheldigt Udfald for Baron Eroles og de Franske Tropper; endelig skal det dog have lykkedes dem at drive Garnisonen ind i Fæstningen, men om Natten den 29de giorde de Franske Tropper et forgiæves Angreb paa denne Fæstning. De Franske vare i Nattens Mørke komne i Haandgemæng med de Roialistiske, hvilken Forvirring Garnisonen havde benyttet til at giøre nye Udfald. – Fra Valencia har man den Efterretning, at Gen. Ballasteros har efter Affairen ved Alcira, indtaget en stærk Position ved Alicante, i hvilken Fæstning han har indlagt to provinciale Regimenter. Med de øvrige Tropper staaer han ved Jijona og Vellena, som ligger 2 1/2 Miil fra Alicante paa Forhøininger der ere omgivne med steille Klipper. Grev Molitor er den 30te Juni trængt frem til Monforte i Nærheden af Alicante. Derimod skal den gunstige Efterretning være indløbet til Madrid, at en Contrarevolution er udbrudt i Staden Granada. Den Franske Minister Hr. v. Martignat har forladt Madrid og Marqvien af Talaru er kommen i hans Sted. – De Franske Tropper, som beleire Cadix have oprettet et Batterie paa Øen Trocadero, som ligger lige over for den Jordtunge hvorpaa Cadix er bygget, og have udrustet en Mængde Kanonbaade for at blokere Staden saameget nøiere. Man vil have Rygter fra denne Stad om, at Ministeriet har givet sin Dimision og at Finantsministeren er forsvunden. - Det Engelske Blad Morgen Krøniken paastaaer, at Cadix er fuld af Tropper og i den bedste ForsvarsTilstand. Det Rygte er derfor ogsaa bleven udbredet, at Underhandlinger er bleven indledede med de Medlemmer af de Cortes, som have den største Jndflydelse. – Den Engelske Ambassadeur Sir Vm. ACourt er afreist til Cadix i det Øieblik, da Divisionen Bourmont vilde rykke ind i Sevilla. General Bourdesoult er ikke med sine Tropper kommen til denne Stad, da han fandt det meere fordeelagtigt hurtigt at forfølge de Spanske Tropper, som toge Flugten til Cadix Dette gav Gen. Lopez Banos Leilighed til for en kort Tid at besætte Sevilla paa nye, for at redde de Effecter, som de Cortes havde der efterladt sig. J Cadix er en Sammenrottelse bleven opdaget, som er anstiftet af en Englænder ved Navn Downie, som havde til Formaal at befrie Kongen; de Sammensvorne, 18 i Tallet, ere blevne arresterede. – Jfølge Efterretninger, som man har fra Cadix, ere virkelig store Uordener forefaldne i Sevilla ved og efter Kongens Afreise. Pøbelen havde raabt. Leve Ferdinand! Leve Religionen, Leve Jnqvisitionen, Mange Mennesker, bleve dræbte og især mange Munke, som giorde sig al muelig Umage for at oprøre Folket. Det forlyder, at Hs. Majestæt har gjort temmelig Modstand inden han forlod Sevilla, endelig beqvemmede han sig dog dertil; hvorledes han er bleven dertil bevæget veed man ikkke. De Cortes fortsætte deres Forhandlinger og holde endeel hemmelige Møder.